મિયામી, 21 જુલાઇ: અમેરિકન કોર્ટે એક સિગરેટ કંપનીને આદેશ આપ્યો છે કે તે ચેન સ્મોકિંગના લીધે મોતનો શિકાર બનેલા વ્યક્તિની પત્નીને 23 બિલિયન ડોલર (1 લાખ 42 હજાર 261 કરોડ રૂપિયા)નું નુકસાન ચૂકવે. તો બીજી તરફ વળતર રૂપે 108 કરોડ રૂપિયા આપવા માટે પણ આદેશ કરવામાં આવ્યો છે. આ આદેશ ફ્લોરિડાની એક કોર્ટે શુક્રવારે આરજે રેનોલ્ડ્સ ટોબેકો કંપનીને આપ્યો છે. આ ફ્લોરિડાના ઇતિહાસમાં અત્યાર સુધીનો સૌથી મોટો ક્ષતિપૂર્તિ આદેશ છે.